62021CO0459_INF
Domstolens kendelse (Sjette Afdeling) af 9. december 2022 –The Navigator Company og Navigator Pulp Figueira
(sag C-459/21) (
1
)
»Præjudiciel forelæggelse – artikel 99 i Domstolens procesreglement – merværdiafgift (moms) – direktiv 2006/112/EF – artikel 176 – undtagelser fra retten til momsfradrag – ordning, der er mindre gunstig i forhold til ordningen med fradrag for udgifter fastsat for en direkte afgift i national ret – ækvivalensprincippet – finder ikke anvendelse«
1.
EU-ret – direkte virkning – individuelle rettigheder – de nationale retters beskyttelse heraf – sagsanlæg – princippet om procesautonomi – fastsættelse af, hvilke domstole der har kompetence til at påkende søgsmål vedrørende EU-retten, og fastsættelse af de processuelle regler for disse søgsmål – grænser – overholdelse af ækvivalensprincippet og effektivitetsprincippet – den nationale rets efterprøvelse
(jf. præmis 18-22)
2.
Harmonisering af skattelovgivningerne – det fælles merværdiafgiftssystem – fradrag for indgående afgift – begrænsninger af fradragsretten – opretholdelse af udelukkelse af den fradragsret, som eksisterede på tidspunktet for tiltrædelsen af Den Europæiske Union – ækvivalensprincippet – udgifter for visse motorkøretøjer, rejse- og opholdsudgifter og repræsentationsudgifter – fuldstændig eller delvis udelukkelse af retten til fradrag af moms, der er betalt – lovlighed – ordning, der er mindre gunstig i forhold til ordningen med fradrag for udgifter fastsat for en direkte afgift i national ret – ingen betydning
(Rådets direktiv 2006/112, art. 176)
(jf. præmis 26-31 og konkl.)
Konklusion
Ækvivalensprincippet skal fortolkes således, at det ikke er til hinder for en national lovgivning, der opretholdes via artikel 176, stk. 2, i Rådets direktiv 2006/112/EF af 28. november 2006 om det fælles merværdiafgiftssystem, og som indfører en fuldstændig eller delvis udelukkelse af retten til fradrag af moms, der er betalt for udgifter for visse motorkøretøjer, rejse- og opholdsudgifter og repræsentationsudgifter, selv om sådanne udgifter er omfattet af en ordning, som angiveligt er mere gunstig, med hensyn til deres fradragsberettigelse, i forbindelse med en direkte afgift reguleret af national ret.
(
1
) – EUT C 11 af 10.1.2022.